﻿ Преузето са [www.pravno-informacioni-sistem.rs](http://www.pravno-informacioni-sistem.rs/)

**Редакцијски пречишћен текст**

На основу члана 44. Закона о поступку регистрације у Агенцији за привредне регистре („Службени гласник РС”, брoj 99/11),

Министар економије и регионалног развоја доноси

**ПРАВИЛНИК**

**о садржини Регистра туризма и документацији потребној за регистрацију и евиденцију**

"Службени гласник РС", бр. 55 од 1. јуна 2012, 4 од 22. јануара 2016, 81 од 15. новембра 2019, 13 од 14. фебруара 2020, 62 од 17. јуна 2021.

**1. Основне одредбе**

Члан 1.

Овим правилником ближе се прописује садржина Регистра туризма (у даљем тексту: Регистар) и документација потребна за регистрацију и евиденцију података у Регистар.

Регистар садржи податке који се региструју и податке који се евидентирају.

Садржину Регистра чине и подаци које у Регистар непосредно уносе надлежни државни органи.

Садржину Регистра чине и подаци које у Регистар непосредно уносе лица о којима се воде подаци у Регистру (подаци који се односе на интернет страну, адресу електронске поште, број телефона, факса и друге сличне податке о том лицу.)

Садржину Регистра чине и подаци који се уносе у Регистар преузимањем у електронској форми од других регистара и/или евиденција које се, у складу са прописима, воде у земљи и иностранству.

Регистар садржи и документе на основу којих је извршена регистрација или евиденција.

Члан 2.

**Подаци који се региструју односе се на податке о туристичким агенцијама:\***

**1) организаторима туристичког путовања (у даљем тексту: организатор путовања);\***

**2) посредницима у продаји туристичких путовања (у даљем тексту: посредник).\***

**Подаци који се евидентирају односе се на:\***

**1) управљаче туристичких простора;\***

**2) туристичка места;\***

**3) дестинацијске менаџмент организације;\***

**4) дестинацијске менаџмент компаније;\***

**5) професионалне организаторе конгреса;\***

**6) туристичке организације;\***

**7) угоститеље;\***

**8) категорисане и некатегорисане угоститељске објекте;\***

**9) лица која пружају услуге у домаћој радиности;\***

**10) лица која пружају услуге у сеоским туристичким домаћинствима;\***

**11) пружаоце наутичких услуга;\***

**12) категорисане и некатегорисане објекте наутичког туризма;\***

**13) пружаоце ловнотуристичких услуга;\***

**14) категорисане и некатегорисане објекте ловног туризма;\***

**15) туристичке водиче;\***

**16) локалне туристичке водиче;\***

**17) туристичке пратиоце;\***

**18) туристичке аниматоре;\***

**19) привредне субјекте који пружају услуге изнајмљива возила (rent-a-car)\*** **\*\*.\***

\*Службени гласник РС, број 4/2016

\*\*Службени гласник РС, број 81/2019

Члан 3.

Подаци о лицима из члана 2. овог правилника који се региструју и евидентирају у Регистар, нарочито се односе на:

1) статус у одговарајућем регистру;

2) пословно име, односно име и презиме;

3) правну форму, односно облик организовања;

4) матични број за правна лица, јединствени матични број грађана или број избегличке легитимације за физичка лица, број пасоша и земља његовог издавања или лични број за страна физичка лица;

5) седиште, односно адресу пребивалишта;

6) шифру и опис претежне делатности;

7) порески идентификациони број (ПИБ);

8) бројеве рачуна у банкама;

9) заступнике правног лица;

10) огранке правних лица, односно издвојено место предузетника.

У Регистар се региструју и евидентирају и подаци о наложеним мерама надлежних инспекцијских и других државних органа на основу овлашћења из закона којим се уређује туризам, као и подаци о броју, датуму и доносиоцу решења којим су наложене мере.

**У Регистар се региструју и евидентирају и све промене и брисање података садржаних у Регистру.\***

\*Службени гласник РС, број 81/2019

**2. Подаци који се региструју**

***Подаци о организатору путовања\****

\*Службени гласник РС, број 81/2019

Члан 4.

**У Регистар се, поред података из члана 3. овог правилника, региструју и подаци који се односе на издавање лиценце и брисање организатора путовања из Регистра.\***

**Подаци који се односе на издавање лиценце су подаци о:\***

**1) руководиоцу, његовој стручној спреми и страном језику за који има активно знање;\***

**2) прописаним гаранцијама путовања за случај инсолвентности и ради накнаде штете, са потребним подацима, и то:\***

**(1) уговор о осигурању (матични број и пословно име осигуравача или уговарача осигурања, број и датум закључења уговора, скаденца, подаци о реосигурању уколико постоји, износ укупног лимита покрића, који не може бити мањи од прописаног лимита у зависности од категорије лиценце, време трајања полисе) или\***

**(2) банкарска гаранција (матични број и пословно име банке,\*** **матични број и пословно име примаоца банкарске гаранције,\*\*** **број и датум банкарске гаранције, износ укупног лимита покрића, који не може бити мањи од прописаног лимита у зависности од категорије лиценце, време трајања);\***

**3) пословном имену и матичном броју банке код које субјект има динарски рачун, на коме се налази депозит;\***

**4) прописаној висини депозита;\***

**5) броју лиценце;\***

**6) категорији лиценце;\***

**7) општим условима путовања;\***

**8) адреси огранка, односно издвојеног места у којем се, на основу одлуке одговорног лица води прописана евиденција.\***

**Подаци који се односе на брисање организатора путовања из Регистра су подаци о:\***

**1) датуму брисања;\***

**2) основу брисања.\***

**Као доказ о испуњености услова из става 2. тачка 1) овог члана подноси се потврда школе страног језика; диплома о завршеном факултету основних академских студија од 180 до 240 ЕСПБ бодова, где је програмом предвиђено учење, односно полагање страног језика\*** **најмање две школске године\*\*** **са доказом о положеним испитима; диплома о  завршеној средњој школи или факултету на којој се програм наставе и учења одржава на страном језику; уверење о положеном испиту за туристичког водича или туристичког пратиоца, односно лиценца туристичког водича или туристичког пратиоца.\***

\*Службени гласник РС, број 81/2019

\*\*Службени гласник РС, број 62/2021

***Подаци о посреднику\****

\*Службени гласник РС, број 81/2019

**Члан 4а.\***

**У Регистар се, поред података из члана 3. овог правилника, региструју и подаци који се односе на брисање посредника из Регистра.\***

**Поред података из става 1. овог члана у Регистар се региструју и подаци о руководиоцу, његовој стручној спреми и страном језику за који има активно знање.\***

\*Службени гласник РС, број 81/2019

3. Подаци који се евидентирају

*Брисан је ранији назив изнад члана 5. (види члан 4. Правилника - 4/2016-93)*

*Члан 5.*

*Брисан је (види члан 4. Правилника - 4/2016-93)*

*Подаци о управљачима туристичких простора*

Члан 6.

У Регистар се, поред података о управљачу туристичког простора из члана 3. овог правилника, евидентирају и:

1) податак о туристичком простору (назив и опис туристичког простора, површина, опис и графички приказ граница, циљеве проглашења, кључне туристичке атракције, податке о власништву и попис катастарских парцела, обавезе у погледу развоја туризма, других облика коришћења простора);

2) подаци о акту о проглашењу туристичког простора (број акта, датум издавања и датум престанка важења акта.

*Подаци о туристичким местима*

Члан 7.

У Регистар се евидентирају подаци о категорији туристичког места и други подаци у складу са прописом којим се ближе уређују услови и начин одређивања категорије туристичког места и промене категорије.

***Подаци о дестинацијској менаџмент организацији\****

\*Службени гласник РС, број 4/2016

**Члан 7а\***

**У Регистар се евидентирају подаци о дестинацијској менаџмент организацији из члана 3. овог правилника.\***

\*Службени гласник РС, број 4/2016

***Подаци о дестинацијској менаџмент компанији (DMC)\****

\*Службени гласник РС, број 4/2016

**Члан 7б\***

**У Регистар се, поред података о дестинацијској менаџмент компанији из члана 3. овог правилника, евидентирају и:\***

**1) број лиценце\*** **и врста категорије лиценце\*\*** **организатора туристичког путовања;\***

**2) решење министра о оствареном права на коришћење скраћенице DMC;\***

**3) дестинација, односно регија за коју је специјализовано DMC.\***

\*Службени гласник РС, број 4/2016

\*\*Службени гласник РС, број 81/2019

***Подаци о професионалном организатору конгреса (PCO)\****

\*Службени гласник РС, број 4/2016

**Члан 7в\***

**У Регистар се, поред података о професионалном организатору конгреса из члана 3. овог правилника, евидентирају и:\***

**1) број лиценце\*** **и врста категорије лиценце\*\*** **организатора туристичког путовања;\***

**2) решење министра о оствареном праву на коришћење скраћенице PCO.\***

\*Службени гласник РС, број 4/2016

\*\*Службени гласник РС, број 81/2019

*Подаци о туристичким организацијама*

**Члан 8.\***

**У Регистар се, поред података о туристичким организацијама из члана 3. овог правилника, евидентирају и:\***

**1) податак о оснивачу, односно оснивачима туристичке организације;\***

**2) име и матични број директора и/или чланова органа управљања туристичке организације;\***

**3) подаци о директору (о стеченом високом образовању, радном искуству и активном знању страног језика);\***

**4) податак о туристичкој атракцији подручја за које је основана туристичка организација.\***

\*Службени гласник РС, број 4/2016

*Подаци о угоститељу и угоститељским објектима*

Члан 9.

У Регистар се, поред података о угоститељу из члана 3. овог правилника, евидентирају и подаци о:

1) врсти угоститељског објекта (угоститељски објекат за смештај, угоститељски објекат за исхрану и пиће **\*** );

2) минималним техничким и санитарно-хигијенским условима неопходним за обављање угоститељске делатности;

3) уређењу и опремању угоститељског објекта у зависности од начина услуживања и врсте услуга које се претежно пружају у угоститељском објекту;

4) стандардима за категоризацију угоститељских објеката.

\*Службени гласник РС, број 4/2016

*Подаци о угоститељским објектима за смештај*

Члан 10.

Подаци који се евидентирају о угоститељским објектима за смештај односе се на:

1) назив угоститељског објекта за смештај;

2) адресу угоститељског објекта за смештај;

3) врсту објекта за смештај (хотел, мотел, туристичко насеље, камп, пансион, хостел, преноћиште, одмаралиште и други објекти за пружање услуга смештаја);

4) категоризацију објекта за смештај, и то:

– категорија;

– број акта о категоризацији;

– датум издавања акта и датум престанка важења акта,

5) податке о руководиоцу објекта;

6) период обављања делатности у објекту (сезонски или током целе године);

7) податке о решењу о одобрењу за пружање услуге смештаја и исхране трећим лицима, уколико је угоститељ установа на коју се примењује Уредба о условима које мора да испуњава здравствена установа за пружање угоститељских услуга трећим лицима („Службени гласник РС”, број 18/12) и која је буџетски корисник (број издавања и датум престанка важења решења).

Подаци који се евидентирају о угоститељским објектима за смештај могу се односити и на специјализацију хотела који је категорисан са три или више звездица (пословни хотел, конгресни хотел, породични хотел, спортски хотел и spa-wellness хотел), уколико је таква специјализација утврђена у складу са прописима.

Члан 11.

У Регистар се евидентирају и други подаци о угоститељском објекту за смештај у складу са прописима којима се уређује туризам, а нарочито:

1) број смештајних јединица;

2) врста смештајних јединица;

3) опис и структура смештајних јединица;

4) број лежаја;

5) број стално запослених;

6) број привремено запослених;

7) структура запослених (степен образовања (VII, VI, V, IV, III) и звање);

8) број паркинг места и опис паркинг места;

9) остали садржаји (базен – затворени и отворени, тенис, фитнес, центар, бизнис центар, интернет клуб и приступ интернету, пушачки и непушачки делови објекта, могућност смештаја кућних љубимаца, теретана, фризер, соларијум, масер, касино, сала за семинаре, банкет сала, спортска дворана, спортски терени и игралишта, аутоматска куглана, билијар сала, мини голф, ноћни клуб, ВИП салон, стрељана, и др.).

*Подаци о угоститељским објектима за исхрану и пиће*

Члан 12.

Подаци који се евидентирају о угоститељским објектима за исхрану и пиће односе се на:

1) назив угоститељског објекта за исхрану;

2) адресу угоститељског објекта за исхрану.

У Регистар се евидентирају и други подаци о угоститељском објекту за исхрану и пиће у складу са прописима којима се уређује туризам , а нарочито:

1) врста објекта за исхрану (ресторан, кафана, бар, објекат брзе хране, покретни објекат и други објекти);

2) период обављања делатности у објекту (сезонски или током целе године);

3) начин услуживања;

4) врста услуге која се пружа;

5) врста јела која се услужује у објекту (домаћа кухиња, интернационална кухиња, посебна врста јела и друго);

6) укупан број конзумних места (стална конзумна места и конзумна места на отвореном);

7) забавни програм.

*Брисан је ранији назив изнад члана 13. (види члан 8. Правилника - 4/2016-93)*

*Члан 13.*

*Брисан је (види члан 8. Правилника - 4/2016-93)*

*Подаци о лицима која пружају услуге у домаћој радиности и о објектима у којима се пружају услуге у домаћој радиности*

Члан 14.

У Регистар се, поред података о физичком лицу које пружа услуге у домаћој радиности из члана 3. овог правилника, евидентирају и подаци о:

1) угоститељским објектима у којима се пружају услуге у домаћој радиности;

2) минималним техничким и санитарно-хигијенским условима за обављање услуга у домаћој радиности;

3) уређењу и опремању тог угоститељског објекта у зависности од начина услуживања и врсте услуга које се претежно пружају у том објекту и врсте угоститељског објекта.

Члан 15.

Подаци о угоститељским објектима у којима се пружају услуге у домаћој радиности односе се на:

1) назив угоститељског објекта;

2) адресу угоститељског објекта;

3) врсту објекта за смештај (кућа, апартман или соба);

4) категоризацију објекта за смештај (категорија, број акта о категоризацији, датум издавања акта и датум престанка важења акта, смештајни капацитети – до 30 **индивидуалних\*** лежајева);

5) податак о уговору који је закључен са локалном туристичком организацијом, туристичком агенцијом, привредним субјектом и другим правним лицем регистрованим за обављање привредне делатности преко ког се издају куће, апартмани или собе.

\*Службени гласник РС, број 81/2019

*Подаци о лицима која пружају угоститељске услуге у сеоском туристичком домаћинству и о објектима у којима се пружају услуге у сеоском туристичком домаћинству*

Члан 16.

У Регистар се, поред података о физичком лицу које пружа угоститељске услуге у сеоском туристичком домаћинству из члана 3. овог правилника, евидентирају и подаци о:

1) угоститељским објектима у којима се пружају услуге у сеоском туристичком домаћинству;

2) минималним техничким и санитарно – хигијенским условима за обављање угоститељских услуга у сеоском домаћинству;

3) уређењу и опремању угоститељског објекта у зависности од начина услуживања и врсте услуга које се претежно пружају у угоститељском објекту и врсте угоститељског објекта;

**4) смештајном објекту на отвореном.\***

\*Службени гласник РС, број 4/2016

Члан 17.

Подаци о угоститељским објектима у којима се пружају услуге у сеоском туристичком домаћинству односе се на:

1) назив сеоског туристичког домаћинства;

2) место и адресу сеоског туристичког домаћинства;

**3) смештајне капацитете (до 30 индивидуалних лежајева);\***

**3а) смештајне капацитете у смештајном објекту на отвореном и то број камп парцела (до 20 камп парцела, за највише 30 корисника услуга);\***

4) категоризацију сеоског туристичког домаћинства (број акта о категоризацији, датум издавања акта и датум престанка важења акта);

5) податак о уговору који је закључен са локалном туристичком организацијом, туристичком агенцијом или привредним субјектом и другим правним лицем регистрованим за обављање привредне делатности преко ког се издају куће, апартмани или собе.

\*Службени гласник РС, број 81/2019

Члан 18.

Податке из члана 10. тач. 5. и 6, члана 11, члана 12. став 2. и члана 13. став 2. овог правилника, у Регистар непосредно уноси угоститељ на чији објекат се односе подаци, у складу са чланом 1. став 4. овог правилника.

*Подаци о пружаоцима наутичких услуга и објектима наутичког туризма*

Члан 19.

У Регистар се, поред података о пружаоцу наутичких услуга из члана 3. овог правилника, евидентирају и подаци о:

1) врсти објекта наутичког туризма (прихватни и пловни објекат);

2) врсти услуге која се пружа у тим објектима;

3) минималним техничким условима у погледу изградње, уређења и опремања објеката наутичког туризма у зависности од врсте објекта и услуга које се пружају;

4) стандардима за категоризацију марина.

*Подаци о прихватним објектима наутичког туризма*

Члан 20.

Подаци који се евидентирају о прихватним објектима наутичког туризма односе се на:

1) локацију прихватног објекта наутичког туризма;

2) врсту прихватног објекта наутичког туризма (наутичко сидриште, привезиште, туристичко пристаниште, марина и наутичко-туристички центар);

3) категоризацију прихватног објекта наутичког туризма – марини, и то:

– категорија;

– број акта о категоризацији;

– датум издавања акта и датум престанка важења акта.

*Подаци о пловним објектима наутичког туризма*

Члан 21.

Подаци који се евидентирају о пловним објектима наутичког туризма односе се на врсту пловног објекта наутичког туризма (рекреативно пловни објекат, излетничко пловни објекат, пловни објекат за панорамско разгледање, туристичка јахта и пловни објекат за туристичко крстарење).

Члан 22.

Податке из члана 20. тачка 2. и члана 21. овог правилника у Регистар непосредно уноси пружалац наутичких услуга на чији објекат се односе подаци, у складу са чланом 1. став 4. овог правилника.

*Подаци о пружаоцима ловнотуристичких услуга и објектима ловног туризма*

Члан 23.

У Регистар се, поред података о пружаоцу ловнотуристичких услуга из члана 3. овог правилника, евидентирају и подаци о:

1) врсти објекта ловног туризма (ловачка колиба, ловачка кућа**, ловачки дом\*** и ловачка вила);

2) минималним техничким условима у погледу изградње;

3) уређењу и опремању ловнотуристичких објеката у зависности од врсте услуга које могу да се пружају у њима;

4) стандардима, условима и начину пружања и коришћења услуга ловног туризма.

\*Службени гласник РС, број 4/2016

Члан 24.

Подаци који се евидентирају о објектима ловног туризма односе се на:

1) назив објекта ловног туризма;

2) локација (адреса) објекта ловног туризма;

3) врсту објекта ловног туризма (ловачка колиба, ловачка кућа и ловачка вила);

4) категоризацију објекта ловног туризма – ловачке виле:

– категорија,

– број акта о категоризацији,

– датум издавања акта и датум престанка важења акта.

У Регистар се евидентирају и други подаци о објекту ловног туризма у складу са прописима којима се уређује туризам, а нарочито:

1) врста услуге која се пружа;

2) број, врста и опис смештајних јединица (собе, апартмани и спаваонице);

3) број конзумних места.

Члан 25.

Податке из члана 24. став 2. овог правилника, у Регистар непосредно уноси пружалац ловнотуристичких услуга на чији објекат се односе подаци, у складу са чланом 1. став 4. овог правилника.

*Подаци о туристичким водичима*

**Члан 26.\***

**У Регистар се, поред података о туристичком водичу из члана 3. овог правилника, евидентирају и подаци који се односе на:\***

**1) број уверења о положеном стручном испиту за туристичког водича и податке из тог уверења;\***

**2) датум полагања стручног испита;\***

**3) податке о легитимацији (број и датум издавања, са роком важења);\***

**4) податак о активном знању страног језика;\***

**5) специфична знања.\***

**Подаци из става 1. овог члана уносе се и за туристичке водиче који су држављани државе чланице Европске уније и Европског економског простора.\***

\*Службени гласник РС, број 4/2016

*Подаци о локалним туристичким водичима*

**Члан 27.\***

**У Регистар се, поред података о локалном туристичком водичу из члана 3. овог правилника, евидентирају и подаци који се односе на:\***

**1) број уверења о положеном стручном испиту за локалног туристичког водича и податке из тог уверења;\***

**2) датум полагања стручног испита;\***

**3) податке о ознаци;\***

**4) податак о активном знању страног језика;\***

**5) податак о територији – локалитету за који је локални туристички водич положио стручни испит.\***

\*Службени гласник РС, број 4/2016

*Подаци о туристичким пратиоцима*

Члан 28.

**У Регистар се, поред података о туристичком пратиоцу из члана 3. овог правилника, евидентирају и подаци који се односе на:\***

**1) број уверења о положеном стручном испиту за туристичког пратиоца и податке из тог уверења;\***

**2) датум полагања стручног испита;\***

**3) податке о легитимацији (број и датум издавања, са роком важења);\***

**4) податак о активном знању страног језика;\***

**5) специфична знања.\***

**Подаци из става 1. овог члана уносе се и за туристичке пратиоце који су држављани државе чланице Европске уније и Европског економског простора.\***

\*Службени гласник РС, број 4/2016

*Подаци о туристичким аниматорима*

Члан 29.

У Регистар се, поред података о туристичком аниматору из члана 3. овог правилника, евидентирају и подаци који се односе на:

1) податак о познавању страног језика;

2) врсту анимације коју туристички аниматор пружа.

*Брисан је ранији назив изнад члана 30. (види члан 16. Правилника - 4/2016-93)*

*Члан 30.*

*Брисан је (види члан 16. Правилника - 4/2016-93)*

***Подаци о привредним субјектима који пружају услуге изнајмљивања возила (rent-a-car)\****

\*Службени гласник РС, број 81/2019

Члан 31.

**У Регистар се, поред података о привредним субјектима који пружају услуге изнајмљивања возила (rent-a-car) из члана 3. овог правилника, евидентирају и подаци који се односе на:\***

**1) врсту услуге;\***

**2) број возила за сваку услугу;\***

**3) врсту, годину производње, датум прве регистрације и регистарске ознаке возила.\***

У Регистар се евидентирају и други подаци које пружалац услуге уноси у складу са прописима којима се уређује туризам, а нарочито период обављања делатности у објекту (сезонски или током целе године) и подручје пружања услуга.

\*Службени гласник РС, број 81/2019

**4. Документација која се подноси уз пријаву за регистрацију података**

*Регистрација и промена података који се региструју*

Члан 32.

**Уз пријаву за регистрацију података о руководиоцу туристичке агенције организатора туристичког путовања прилаже се:\***

**1) одговарајући доказ да је лице које се уписује као руководилац запослен са пуним радним временом у својству руководиоца у простору, односно месту пословања у ком правно лице, односно предузетник који је носилац лиценце обавља делатност туристичке агенције;\*\***

**2) оверена копија или оверени препис дипломе – потврде надлежне школске установе код које је то лице стекло најмање вишу стручну спрему, односно високо образовање на основним академским студијама у обиму од најмање 180 ЕСПБ бодова, основним струковним студијама, односно на студијама у трајању од три године;\***

**2а) доказ о активном знању страног језика – Б2 ниво језичке компетентности ЦЕФР – потврда школе страног језика; диплома о завршеном факултету основних академских студија од 180 до 240 ЕСПБ бодова, где је програмом предвиђено учење, односно полагање страног језика\*** **најмање две школске године\*\*\*** **са доказом о положеним испитима; диплома о  завршеној средњој школи или факултету на којој се програм наставе и учења одржава на страном језику; уверење о положеном испиту за туристичког водича или туристичког пратиоца, односно лиценца туристичког водича или туристичког пратиоца.\***

**3) доказ из кога се може утврдити да лице које се уписује као руководилац има радно искуство у туристичкој делатности од најмање три године за рад код организатора туристичког путовања – оверена копија или оверени препис радне књижице, потврда правних лица и предузетника код којих је то радно искуство стечено или оверена изјава лица које се уписује као руководилац;\***

**4) потврда надлежног суда да лицу које се уписује као руководилац није изречена мера безбедности забране вршења делатности, позива и дужности.\***

\*Службени гласник РС, број 4/2016

\*\*Службени гласник РС, број 81/2019

\*\*\*Службени гласник РС, број 62/2021

**Члан 32а\***

**Уз пријаву за регистрацију података о руководиоцу туристичке агенције посредника у продаји туристичких путовања прилаже се:\***

**1) одговарајући доказ да је лице које се уписује као руководилац запослен са пуним радним временом у својству руководиоца у простору, односно месту пословања у ком правно лице, односно предузетник обавља делатност туристичке агенције;\***

**2) оверена копија или оверени препис дипломе – потврде надлежне школске установе код које је то лице стекло средње образовање у четворогодишњем трајању туристичког, економског или другог друштвеног смера;\***

**3) доказ о активном знању страног језика – Б2 ниво језичке компетентности ЦЕФР – потврда школе страног језика; диплома о завршеном факултету основних академских студија од 180 до 240 ЕСПБ бодова, где је програмом предвиђено учење, односно полагање страног језика\*** **најмање две школске године\*\*\*** **са доказом о положеним испитима; диплома о  завршеној средњој школи или факултету на којој се програм наставе и учења одржава на страном језику или уверење о положеном испиту за\*** **туристичког водича или туристичког пратиоца, односно лиценца туристичког водича или туристичког пратиоца\*\*;\***

**4) доказ из кога се може утврдити да лице које се уписује као руководилац има радно искуство у туристичкој делатности од најмање једне године за рад код посредника у продаји туристичких путовања – оверена копија или оверени препис радне књижице, потврда правних лица и предузетника код којих је то радно искуство стечено или оверена изјава лица које се уписује као руководилац;\***

*5) брисана је (види члан 1. Правилника - 13/2020-88)*

\*Службени гласник РС, број 81/2019

\*\*Службени гласник РС, број 13/2020

\*\*\*Службени гласник РС, број 62/2021

Члан 33.

Уз пријаву промене података по основу оставке руководиоца туристичке агенције прилаже се примерак оставке.

Члан 34.

Уз пријаву за регистрацију података о гаранцијама путовања туристичке агенције организатора туристичког путовања **прилаже се важећа прописана гаранција путовања\*** (услед инсолвентности и/или ради накнаде штете) чији се упис тражи.

\*Службени гласник РС, број 4/2016

**Члан 34а\***

**Уз пријаву за регистрацију података о депозиту туристичка агенција организатор туристичког путовања прилаже потврду банке о депозиту која није старија од пет дана од дана подношења захтева и која садржи податак о износу динарских средства на рачуну и њиховој противвредности изражену у еврима, обрачунату по средњем курсу Народне банке Србије на дан издавања потврде.\***

**Уз пријаву из става 1. овог члана туристичка агенција организатор туристичког путовања прилаже податак о пословном имену и матичном броју банке код које има динарски рачун, на коме се налази депозит.\***

\*Службени гласник РС, број 81/2019

**Члан 34б\***

**Уз пријаву за регистрацију података из члaна 34. овог правилника туристичка агенција организатор туристичког путовања прилаже изјаву о висини промета, који чини збир износа вредности продатих, а нереализованих туристичких путовања од стране организатора путовања, у реалној висини и/или у планираној висини, са исказаним најмањим износом лимита покрића у зависности од категорије лиценце, коју оверава одговорно лице организатора путовања.\***

\*Службени гласник РС, број 62/2021

Члан 35.

Уз пријаву за регистрацију података о општим условима путовања туристичке агенције организатора туристичког путовања прилажу се важећи општи услови путовања.

Члан 36.

Уз пријаву за регистрацију података о адреси на којој туристичка агенција обавља делатност туристичке агенције, прилаже се документација из **чл. 32. и 32а\*** овог правилника која се односи на руководиоца те агенције који ће у том својству радити на адреси чији се упис тражи.

Ако се промена податка о адреси на којој туристичка агенција обавља делатност туристичке агенције односи на промену адресе на којој ће руководилац те агенције који је већ у том својству регистрован у Регистру обављати те послове, за тражену промену подноси се само пријава.

\*Службени гласник РС, број 13/2020

Члан 37.

Уз пријаву за регистрацију података о брисању организатора путовања на његов захтев, прилаже се потврда органа надлежног за одузимање лиценце да у тренутку подношења захтева није покренут поступак за одузимање лиценце чије се брисање тражи.

Члан 38.

Уз пријаву за регистрацију, промену или брисање података из чл. 32–38. овог правилника прилаже се и доказ о уплати накнаде, у складу са законом.

*Документација која се прилаже уз захтев за евиденцију података*

Члан 39.

Уз захтев за евиденцију, промену или брисање податка који се евидентирају подноси се:

1) доказ да је подносилац овлашћен за подношење захтева, ако то лице није регистровано као заступник подносиоца захтева у регистрима које води Агенција;

2) доказ о подацима на основу ког је потребно извршити евидентирање, односно којим се утврђују подаци који се евидентирају, или чије се евидентирање тражи;

3) доказ о уплаћеној накнади за евидентирање, уколико је за евидентирање податка чији се упис, промена или брисање тражи та накнада прописана.

Ако се о податку чије се евидентирање тражи не издаје доказ у форми посебног документа, у захтеву се наводи тај податак и доставља доказ о уплаћеној накнади за евидентирање, уколико је за евидентирање тог податка чији се упис, промена или брисање тражи та накнада прописана.

**5. Завршна одредба**

Члан 40.

Даном ступања на снагу овог правилника престаје да важи Правилник о садржини Регистра туризма („Службени гласник РС”, број 3/10).

Члан 41.

Овај правилник ступа на снагу осмог дана од дана објављивања у „Службеном гласнику Републике Србије”.

Број 110-00-00172/2011-18

У Београду, 22. маја 2012. године

Министар,

**Небојша Ћирић**, с.р.

**ОДРЕДБЕ КОЈЕ НИСУ УНЕТЕ У „ПРЕЧИШЋЕН ТЕКСТ“ ПРАВИЛНИКА**

*Правилник о изменама и допунама Правилника о садржини Регистра туризма и документацији потребној за регистрацију и евиденцију: „Службени гласник РС“, број 81/2019-36*

**Члан 12.**

**Овај правилник ступа на снагу осмог дана од дана објављивања у „Службеном гласнику Републике Србије”, а примењује се од 1. јануара 2020. године.**